Greek: ότι θα πρέπει να αποκλεισθεί το τελωνεικό καθεστώς εξαγωγής από το καθεστώς αναστολής για τα προϊόντα που υπόκεινται στον ειδικό φόρο κατανάλωσης, προκειμένου να καταστεί δυνατή, στα πλαίσια του καθεστώτος κυκλοφορίας στον τομέα των εν λόγω φόρων, η διασφάλιση έναντι των κινδύνων που σχετίζονται με την κυκλοφορία από τον τόπο αποστολής των προϊόντων μέχρι το τελωνείο εξόδου της Κοινότητας 7 ότι, όταν η αποστολή προϊόντων που υπόκεινται σε ειδικό φόρο κατανάλωσης απαιτεί μια δήλωση υπαγωγής στο καθεστώς εσωτερικής κοινοτικής διαμετακόμισης ή στο καθεστώς της σύμβασης TIR ή ΑΤΑ, θεωρείται σκόπιμο αυτή η δήλωση να επέχει θέση συνοδευτικού εγγράφου στον τομέα των ειδικών φόρων κατανάλωσης 7 ότι για την κυκλοφορία των προϊόντων που υπόκεινται σε ειδικό φόρο κατανάλωσης και διατίθενται στην κατανάλωση σε κράτος μέλος με προορισμό το ίδιο κράτος μέλος διαμέσου του εδάφους ενός άλλου κράτους μέλους θεωρείται σκόπιμο να χρησιμοποιείται το απλουστευμένο συνοδευτικό έγγραφο όπως ορίζεται στον κανονισμό (ΕΟΚ) αριθ. 3649/92 της Επιτροπής (4) 7 ότι θα πρέπει να σημειώνεται στο συνοδευτικό έγγραφο οποιαδήποτε απώλεια επήλθε κατά τη διάρκεια της ενδοκοινοτικής κυκλοφορίας για να διενεργείται ακριβής εκκαθάριση του εν λόγω εγγράφου και να διευκρινίζονται οι λεπτομέρειες και το περιεχόμενο των σημειώσεων 7 ότι θα πρέπει να καθορισθεί μια προαιρετική εγγύηση που θα αντικαθιστά τις υπάρχουσες σήμερα, η οποία θα παρέχεται από το μεταφορέα ή από τον ιδιοκτήτη των προϊόντων για να περιορισθούν οι κίνδυνοι που σχετίζονται με την ενδοκοινοτική κυκλοφορία 7 ότι θα πρέπει να θεσπισθεί, ενδεχομένως, απαλλαγή από την παροχή εγγύησης στον τομέα της ενδοκοινοτικής κυκλοφορίας των πετρελαιοειδών είτε διά θαλάσσης είτε μέσω πετρελαιαγωγών 7 ότι θα πρέπει, με τροποποίηση του συνοδευτικού διοικητικού εγγράφου, να επιτρέπεται η δήλωση νέου παραλήπτη ή νέου τόπου παράδοσης 7 ότι θα πρέπει να καθορισθούν οι προϋποθέσεις τις οποίες οφείλει να τηρήσει ο αποστολέας πετρελαιοειδών, προκειμένου να μη συμπληρώσει το σχετικό τετραγωνίδιο του συνοδευτικού εγγράφου που αφορά τον παραλήπτη, όταν ο τελευταίος δεν είναι γνωστός εκ των προτέρων 7 ότι θα πρέπει να προβλεφθεί η δυνατότητα θέσπισης συμπληρωματικών μέτρων για τους δειγματοληπτικούς ελέγχους προκειμένου να ενισχυθεί η διοικητική συνεργασία μεταξύ των κρατών μελών 7 ότι θα πρέπει, ενδεχομένως, να προβλεφθεί ότι οι πληροφορίες που περιέχονται στα έντυπα του συνοδευτικού εγγράφου και προορίζονται για τις αρμόδιες αρχές του κράτους μέλους αναχώρησης και προορισμού θα διαβιβάζονται με ηλεκτρονικά μέσα 7 ότι θα πρέπει να προβλεφθεί η διαβίβαση, μέσω τηλεαντιγραφέα, στον αποστολέα του εντύπου επιστροφής προκειμένου να εκκαθαρίζεται ταχύτερα η κίνηση 7 ότι θα πρέπει, για τα προϊόντα που υπόκεινται σε ειδικό φόρο κατανάλωσης και κυκλοφορούν κανονικά μεταξύ των φορολογικών αποθηκών οι οποίες βρίσκονται σε δύο διαφορετικά κράτη μέλη, να καταστεί πλέον ευέλικτη η διαδικασία εκκαθάρισης του συνοδευτικού εγγράφου 7 ότι θεωρείται σκόπιμο να διευκρινίζεται ότι η χρησιμοποίηση φορολογικών επισήμων ή εθνικών αναγνωριστικών σημάτων δεν θίγει τις διατάξεις που θεσπίζουν τα κράτη μέλη για να εξασφαλιστεί η ορθή εφαρμογή των ισχυουσών φορολογικών διατάξεων και για να αποφευχθεί οποιαδήποτε φοροαποφυγή και κατάχρηση 7 ότι θα πρέπει να καθορισθούν οι προϋποθέσεις υπό τις οποίες οι ένοπλες δυνάμεις και άλλοι οργανισμοί δύνανται να επωφελούνται από την απαλλαγή από ειδικούς φόρους κατανάλωσης 7 ότι, για την ορθή λειτουργία της εσωτερικής αγοράς, προέχει να οριστούν τα προϊόντα που υπάγονται στην κατηγορία των πετρελαιοειδών 7 ότι θα πρέπει να οριστούν τα προϊόντα που υπάγονται στην κατηγορία των πετρελαιοειδών και τα οποία οφείλουν να υπαχθούν στο γενικό καθεστώς ελέγχου των φόρων ειδικής κατανάλωσης 7 ότι θα πρέπει να επιτρέπεται η επιστροφή των φόρων κατανάλωσης που καταβάλλονται για πετρελαιοειδή που έχουν μολυνθεί ή αναμειχθεί συμπτωματικά και τα οποία επανεισάγονται σε φορολογική αποθήκη για ανακύκλωση 7 ότι θα πρέπει να παραχωρηθεί υποχρεωτική απαλλαγή σε κοινοτικό επίπεδο για τα πετρελαιοειδή που εγχέονται στις υψικάμινους με σκοπό τη διευκόλυνση της διεργασίας χημικής αναγωγής, προκειμένου να αποτρέπονται στρεβλώσεις ανταγωνισμού που προκύπτουν από διαφορετικά φορολογικά καθεστώτα μεταξύ των κρατών μελών 7 ότι θα πρέπει να προβλεφθεί ρητά ότι τα πετρελαιοειδή που διατίθενται στην κατανάλωση σε ένα κράτος μέλος, περιέχονται στις δεξαμενές των αυτοκινήτων οχημάτων και προορίζονται να χρησιμοποιηθούν ως καύσιμα κινητήρων από τα οχήματα αυτά απαλλάσσονται των ειδικών φόρων κατανάλωσης σε ένα άλλο κράτος μέλος προκειμένου να μη παρακωλύεται η ελεύθερη κυκλοφορία προσώπων και αγαθών και να αποφεύγεται η επιβολή διπλών φορολογιών 7 ότι θα πρέπει να προσαρμόζονται οι κωδικοί ΣΟ όσον αφορά τη βενζίνη με μόλυβδο ή την αμόλυβδη, ανάλογα με τις επελθούσες τροποποίησεις στην τελευταία έκδοση του ολοκληρωμένου δασμολογίου των Ευρωπαϊκών Κοινοτήτων (1) 7 ότι, τέλος, οι τροποποίησεις στα καθεστώτα εφαρμογής των ειδικών φόρων κατανάλωσης που αποτελεούν αντικείμενο της παρούσας οδηγίας για τη διασφάλιση της καλής λειτουργίας της εσωτερικής αγοράς δεν δύνανται να πραγματοποιηθούν με ικανοποιητικό τρόπο από τα επιμέρους κράτη μέλη και απαιτούν, συνεπώς, σχετική προσέγγιση των νομοθεσιών των κρατών μελών που διέπουν τους ειδικούς φόρους κατανάλωσης η οποία αποφασίσθηκε σε κοινοτικό επίπεδο 7 ότι θα πρέπει, συνεπώς, να τροποποιηθούν οι οδηγίες 92/12/ΕΟΚ (2), 92/81/ΕΟΚ (3) και 92/82/ΕΟΚ (4),